خوو

خوو بە ئاکارێک دەڵێن کە دوای ئەوەی گیاندار فێری بوو، بە شێوەیەکی ئاسایی و نیوەوشیار دووپاتی بکاتەوە.

لە ڕوانگەی سایکۆلۆجییەوە، خوو ئەو شێوازە کەم تا زۆر جێگیرەی تێفکرین یا حەزلێکردن یا ھەستپێکردنەیە کە بە ھۆی دووبارەبوونەوەی چەندجارەی ئەزموونێک لە ڕابوردوودا بەدی ھاتووە. کاری خووپێگیراو ئەغڵەب لە لایەن ئەو کەسەوە کە فێری بووە سەرنجی پێ نادرێ، چونکە پێویست ناکا مرۆڤ کاتێ ئەرکە عادەتییەکانی جێبەجێ دەکا ھاوکات خەریکی شیکردنەوەی خۆیشی بێ. لێکۆڵینەوەیەک کە ساڵی ٢٠٠٢ لەسەر ئەزموونگەلی ڕۆژانە کرا، ئەوەی دەرخست کە نزیکەی ٤٣%ی ئاکارەکانی ڕۆژانەمان لە ڕووی عادەت و خوویێکەوەیە کە گرتوومانە. 

ھەم وەلاوەنانی خووە کۆنەکان دژوارە، ھەم فێربوون بە خووی تازە.

 سەرچاوەکان